**สรุปผลการดำเนินงานภายใต้โครงการรวมใจปรองดองสมานฉันท์**

**วันที่ 6 กรกฎาคม 2557**

**เขตบริการสุขภาพที่ 1** (โรงพยาบาลสวนปรุงและศูนย์สุขภาพจิตที่ 10)

 **จ.แม่ฮ่องสอน** มีแผนกิจกรรมจัดดนตรีในสวน กิจกรรมเคาะประตูเยี่ยมบ้าน กิจกรรม อสม. ประเมินสุขภาวะทางกาย สุขภาวะทางใจโดยประเมินความสุข และประเมินความเครียด อาจใช้แบบประเมินอุณหภูมิทางการเมืองและความสุขไปด้วย

**เขตบริการสุขภาพที่ 2** (โรงพยาบาลสวนปรุงและศูนย์สุขภาพจิตที่ 9)

 **ทุกจังหวัด** ดำเนินงานตามโครงการของ ศปป. ร่วมกันทุกภาคส่วน เช่น จังหวัดพิษณุโลก จัดกิจกรรมจัดเวทีสัญจรและกิจกรรมต่าง ๆ

 ผู้ตรวจเขตฯ นัดประชุมระดับเขตฯ เพื่อวางแผนการทำงานในวันที่ 9 กรกฎาคม 2557

**เขตบริการสุขภาพที่ 3** (โรงพยาบาลจิตเวชนครสวรรค์ฯ และศูนย์สุขภาพจิตที่ 8)

 **ทุกจังหวัด** ร่วมประชุมกับสาธารณสุขนิเทศ สธน. เพื่อวางแผนการดำเนินงานปรองดองในระดับจังหวัด อำเภอ มีแผนเวทีเสวนาเพื่อการปฏิรูปประเทศไทยตามกรอบ คสช.

**เขตบริการสุขภาพที่ 4** (โรงพยาบาลศรีธัญญาและศูนย์สุขภาพจิตที่ 1)

 **โรงพยาบาลศรีธัญญา ศูนย์สุขภาพจิตที่ 1 และ เครือข่ายเขตบริการสุขภาพที่ 4** จัดประชุมสรุปผลแลกเปลี่ยนเรียนรู้โครงการพัฒนาระบบบริการสุขภาพจิตและจิตเวช เมื่อวันที่ 3-4 กรกฎาคม 2557 ณ โรงแรมภูรัญญาเขาใหญ่ จังหวัดนครราชสีมา และจัดชี้แจงเพื่อรับทราบแนวทางการทำงานร่วมกัน ภายใต้โครงการรวมใจปรองดองสมานฉันท์ เพื่อจัดทำแผนปฏิบัติการร่วมกันต่อไป

 **จังหวัดพระนครศรีอยุธยา** ได้มีการจัดประชุมชี้แจงแนวทางการทำงานภายใต้โครงการรวมใจปรองดองสมานฉันท์ให้กับผู้รับผิดชอบได้รับทราบ เมื่อวันที่ 4 กรกฎาคม 2557 ณ โรงแรมกรุงศรีริเวอร์ จังหวัดพระนครศรีอยุธยา

**เขตบริการสุขภาพที่ 5**

 **สถาบันกัลยาณ์ราชนครินทร์ ศูนย์สุขภาพจิตที่ 2 และ เครือข่ายเขตบริการสุขภาพที่ 5** จะจัดประชุมการซ้อมแผนสำหรับทีม MCATT ในพื้นที่เขตบริการสุขภาพที่ 5 ระหว่างวันที่ 7-8 กรกฎาคม 2557 ณ โรงแรมเมธาวลัย อำเภอชะอำ จังหวัดเพชรบุรี เพื่อทบทวนและซ้อมแผนรับมือสถานการณ์วิกฤต และมีการชี้แจงเพื่อรับทราบแนวทางการทำงานร่วมกัน ภายใต้โครงการรวมใจปรองดองสมานฉันท์ เพื่อจัดทำแผนปฏิบัติการร่วมกันต่อไป

**เขตบริการสุขภาพที่ 6** **(5 จังหวัดภาคตะวันออก ที่ ส.สมเด็จฯ รับผิดชอบ)**

 **สถาบันจิตเวชศาสตร์สมเด็จเจ้าพระยา** ได้ประสานผู้รับผิดชอบงานสุขภาพจิตของ สสจ. ทุกจังหวัด (ชลบุรี จันทบุรี ระยอง ตราด สมุทรปราการ) เพื่อชี้แจงกิจกรรมของโครงการปรองดอง ซึ่งทุกจังหวัดรับทราบแนวทางการทำงานและจะไปดำเนินการทำแผนกิจกรรมต่อไป

 ดำเนินการส่งต่อข้อมูลผู้ได้รับบาดเจ็บและสรุปแนวทางการเยียวยาให้กับพื้นที่ทั้งหมดแล้ว ซึ่ง สสจ.จะติดตามเรื่องผลการเยียวยาและส่งรายงานให้กลับส่วนกลาง

 **เวทีที่มีสาสุขร่วม** สสจ. รับทราบข้อมูล และอยู่ระหว่างประสานหน่วยงานที่เกี่ยวข้อง เพื่อจัดกิจกรรมต่อไป

 **สื่อสารวิทยุชุมชน** สสจ. มีข้อมูลกลุ่มเป้าหมายวิทยุชุมชนแล้ว อยู่ระหว่างรวบรวมเนื้อหาการอบรมให้กับกลุ่มเป้าหมาย

**เขตบริการสุขภาพที่ 7**  **(จังหวัดขอนแก่น,กาฬสินธุ์,มหาสารคาม และร้อยเอ็ด)**

 **ทีม MCATT โรงพยาบาลจิตเวชขอนแก่นราชนครินทร์ ร่วมกับศูนย์สุขภาพจิตที่ 6 และสถาบันพัฒนาการเด็กภาคตะวันออกเฉียงเหนือ** ประชุมวางแผนการดำเนินโครงการร่วมใจปรองดองสมานฉันท์ ในวันที่ 4 กรกฎาคม 2557 โดยมีแผนการติดตามเยียวยาผู้ได้รับผลกระทบ ในพื้นที่เขตบริการสุขภาพที่ 7 จำนวน 16 ราย ประสานผู้รับผิดชอบ สสจ. ในการส่งรายชื่อผู้ได้รับผลกระทบ และให้สสจ.ประสานไปยังผู้รับผิดชอบ MCATT ในรพช. เพื่อลงพื้นที่เยียวยา

 **รพจ.ขอนแก่น และศูนย์ฯ6** จะดำเนินการเขียนแผนการดำเนินงาน รวมทั้งงบประมาณอย่างคร่าวๆ เพื่อเป็นแนวทางให้กับเขตบริการสุขภาพที่ 7 โดยจะนำเสนอต่อผู้บริหารเขตบริการสุขภาพที่ 7 ในวันที่ 10 กรกฎาคม 2557

 **รพจ. ขอนแก่น ศูนย์ฯ 6 และสถาบันพัฒนาการเด็กภาคตะวันออกเฉียงเหนือ** จะประสานกับสสจ. ทั้ง 4 จังหวัด เพื่อติดตามผลการจัดเวทีปรองดองสมานฉันท์ระดับจังหวัด ซึ่งในบางจังหวัดมีการดำเนินการเรียบร้อยแล้ว ส่วนแผนการสื่อสารวิทยุชุมชน จะนำเสนอต่อผู้บริหารเขตบริการสุขภาพที่ 7 ในวันที่ 10 กรกฎาคม 2557 / แผนการดำเนินอบรม Resilience ให้กับผู้รับผิดชอบในระดับ เขต, จังหวัด,อำเภอ,ตำบล

หมายเหตุ รายชื่อวิทยุชุมชนที่ได้รับการรับรองจาก คสช. เมื่อสอบถามไปยังประชาสัมพันธ์จังหวัดตามคำแนะนำของ สบส. พบว่า ประชาสัมพันธ์จังหวัดไม่มีข้อมูลที่ update ให้ประสานที่ กสทช. เมื่อประสานไปที่ กสทช. พบว่า กสทช. แนะนำให้ทำหนังสือราชการเพื่อขอข้อมูลไปที่ กสทช. เพราะว่า ข้อมูลดังกล่าวไม่ได้ upload บนอินเทอร์เน็ต

**เขตบริการสุขภาพที่ 8** (โรงพยาบาลจิตเวชนครพนมฯ และศูนย์สุขภาพจิตที่ 4)

 **ศปป นครพนม** จัดเวทีปรองดอง โดยผู้ว่าราชการจังหวัดและทุกภาคส่วน รวมทั้งประชาชน นำเสนอข้อมูล ความต้องการและแนวทางปฏิรูป 10 ด้าน ดังนี้ 1 จริยธรรมด้านผู้นำ ข้าราชการ เอกชน 2 ด้านบริหารแผ่นดิน 3 ทุจริตคอรัปชั่น 4 การศึกษา 5 ยุติธรรม 6 การเมือง 7 สังคม 8 เศรษฐกิจ 9 ข้อมูลข่าวสารสื่อต่างๆ 10 อื่นๆ (กิจกรรมสาสุข)

 **เขตบริการ**อยู่ในระหว่างการวางแนวทางการดำเนินงานในพื้นที่ เน้นเรื่องเยียวยาและสั่งการให้จัดทำกระบวนการเสวนาเพื่อการปฏิรูปในระดับตำบล (1-4 กรกฎาคม 2557) ระดับอำเภอ (5-7 กรกฎาคม 2557)

**เขตบริการสุขภาพจิตที่ 9**

 **พื้นที่**มีการจัดกิจกรรมการสร้างความปรองดอง สมานฉันท์ เพื่อการปฏิรูป จังหวัดนครราชสีมา มีประชาชนทั่วไป อสม. นักเรียน บุคลากรหน่วยงานภาครัฐ เอกชน ประมาณ จำนวน 12,000 คน จัดกิจกรรมสมานฉันท์ บนเวที โดยประธาน ผู้ว่าราชการจังหวัดและผอ.ศปป.จว.นม ร่วมเปิดงาน “มหกรรมสร้างความปรองดองสมานฉันท์ คืนความสุขให้คนในชาติ ซึ่งมี ผู้บริหารทุกภาคส่วนเข้าร่วมกิจกรรมด้วย เวทีสร้างสุข ประกอบด้วย การแสดงดนตรี วงดุริยางค์มณฑลทหารบก 21 การแสดงวิทยาลัยนาฎศิลป์ การแสดงชมรม TO BE NUMBER ONE การแสดงนักร้อง D-trade 48 และฉาย MV เฉลิมพระเกียรติ / หน่วยงานบริษัทห้างร้าน เอกชน รัฐวิสาหกิจ ราชการและภาคประชาชน จัดนิทรรรศการเฉลิมพระเกียรติและนิทรรศการวิชาการ และ **หน่วยงานสาธารณสุข**ให้บริการประชาชน เช่น ตรวจตา ผ่าตัดต้อกระจก ต้อเนื้อ บริการทันตกรรม บริการตรวจสุขภาพ ตรวจสมรรถนะ บริการอุปกรณ์ผู้พิการ ฝึกอาชีพ บริการทำเล็บ ทำผม บริการนวด จัดหางาน บริการอาหารน้ำดื่มจากชมรมแม่บ้าน อบต. และให้บริการรออกร้านแสดงสินค้า จำหน่ายสินค้าราคาถูก (ธงฟ้าและสินค้า OTOP จากอำเภอต่างๆในจังหวัดนครราชสีมา) ฯลฯ / การให้การปรึกษาแนะนำด้านสุขภาพจิต รายบุคคล 145 ราย การให้สุขภาพจิตศึกษา (เช่น การให้ความรู้เรื่องปฏิกิริยาทางด้านจิตใจหลังประสบภัยพิบัติ, การฝึกผ่อน คลายความเครียด, แจกเอกสารแผ่นพับต่างๆ ) จำนวน 593 ราย / การถ่ายทอดความรู้เจ้าหน้าที่เรื่อง เทคนิคการจัดการความเครียด .จำนวน 207 คน เรื่องความสุข จำนวน 124 คน เรื่อง ฝึกทักษะการจัดการความโกรธ จำนวน 25 คน ถ่ายทอดองค์ความรู้การใช้โปรแกรม เซียมซีความสุข จำนวน 5 คน และ กิจกรรมสาระบันเทิงสุขภาพจิต “คืนความความสุข ให้ประชาชน”เช่น เกมลูกโป่งอารมณ์ จำนวน 43 คน

**เขตบริการสุขภาพที่ 10** (ศูนย์สุขภาพจิตที่ 7 และโรงพยาบาลพระศรีมหาโพธิ์)

 **ศูนย์สุขภาพจิตที่ 7 และโรงพยาบาลพระศรีมหาโพธิ์** ร่วมประชุมและชี้แจง ในการประชุม AHB 10 เมื่อวันที่ 23 มิถุนายน 2557 ถึงแนวทางและกิจกรรมภายใต้โครงการที่ต้องดำเนินการ และงบประมาณที่จะได้รับการจัดสรร ข้อสรุป  ผู้บริหารในระดับพื้นที่ AHB 10 รับทราบและเข้าใจในแนวทางการการดำเนินงาน พร้อมให้ผู้รับผิดชอบงานวางแผนเพื่อดำเนินการช่วยเหลือต่อไป ขณะนี้อยู่ระหว่างการวางแผนในระดับจังหวัด ภายใต้งบประมาณที่จะได้รับการจัดสรรและกิจกรรมที่กำหนด ในระยะเร่งด่วนเดือน กค. นี้

 ทีม MCATT ระดับจังหวัด อำเภอ ลงเยี่ยมติดตามผู้ได้รับผลกระทบ และอยู่ระหว่างดำเนินการ หากพื้นที่ใดมีการลงเยียวยา ก็จะมีการรายงานมายัง ศูนย์ และ รพจ.ตามแบบรายงาน / 4 กรกฎาคม 2557 มีการเยี่ยมติดตาม 1 ราย  พบแต่ญาติ เนื่องจากผู้ป่วยไม่ได้อยู่ในพื้นที่ ทำงานที่กรุงเทพเป็นเจ้าหน้าที่รักษาความปลอดภัย ภรรยาอยู่นครราชสีมา มีญาติอยู่ตำบลหนองแวง ไม่ค่อยได้กลับบ้าน

**เขตบริการสุขภาพที่ 11**

 **รพ สวนสราญรมย์**ดำเนินการตรวจสอบรายชื่อกับพื้นที่ พบว่าในพื้นที่มีรายชื่อที่ได้รับการเยียวยา แต่ไม่มีชื่อตามที่ส่งมาให้ จึงได้เพิ่มชื่อ สรุปจำนวนผู้ที่ได้รับผลกระทบที่ต้องให้การเยียวยาสังคมจิตใจทั้งหมด 65 ราย แยกรายชื่อส่งให้ MCATT จังหวัดต่างๆ แล้ว

 **เขตบริการสุขภาพ** จะนัดประชุมวางแผนการดำเนินงานร่วมกันในวันที่ 7 กค 2557

**เขตบริการสุขภาพที่ 12**

 **ศูนย์สุขภาพจิตที่ 12** ดำเนินการชี้แจงเบื้องต้นให้กับหน่วยงานสาธารณสุขระดับจังหวัดผ่านทีมนิเทศแล้ว

 **จังหวัดยะลา** กิจกรรมเยียวยา กรณี ที่มี case เสียชีวิต รพ.ยะลาได้ลง พื้นที่เยี่ยมครอบครัวแล้ว เมื่อวันที่ 3 ก.ค.57 จะส่งรายงานให้ทราบภายหลัง

 รพศ.ยะลา จะเป็นผู้รับผิดชอบร่วมกับ สสจ. /เวทีสาสุข

 **จังหวัดสงขลา** จัดกิจกรรมเวทีคืนความสุขสู่ประชาชนบริเวณหน้าโรงแรมลีการ์เด้นท์ หาดใหญ่ โดย สสจ.สงขลา ร่วมกับ รพ.หาดใหญ่ มีส่วนร่วมในการคัดกรองความเครียด ซึมเศร้าและให้คำปรึกษา และในวันที่ 26 ก.ค.2557 จัดกิจกรรมคืนความสุขให้ ประชาชนโดยการจัดการแข่งขันวิ่งมินิมาราธอน ในพื้นที่อำเภอเมืองสงขลา / จังหวัดตรัง ผช.สสจ.ลงพื้นที่ระดับอำเภอและเยี่ยมเครือข่าย สสอ. รพ.สต.และเป็นวิทยากร อสม.เชี่ยวชาญ มีการเชื่อมโยงการปฏิบัติงานโครงการสมานฉันท์ในกลุ่ม อสม.ในพื้นที่

 สื่อวิทยุชุมชน รพจ.สงขลา จัดรายการวิทยุชุมชนให้ความรู้ด้านสุขภาพจิตตามสถานการณ์ปัจจุบัน คลื่นวิทยุ FM 96.0 Mz ทุกวันพุธ ช่วงเวลา 11.00น. โดยงานการพยาบาลและสุขภาพจิตชุมชนเป็นผู้รับผิดชอบ / การจัดชี้แจงและการดำเนินการจัดโครงการ จากการประสานผู้รับผิดชอบงานด้านสุขภาพจิตระดับจังหวัดโดยรวมอยู่ระหว่างดำเนินการ

 (**จังหวัดปัตตานีและยะลา**ได้เขียนโครงการเพื่อที่จะดำเนินการแล้ว)

**กรุงเทพมหานคร**

 **ส.สมเด็จเจ้าพระยาร่วมกับ ศูนย์ฯ 13** เตรียมดำเนินการชี้แจงแนวทางดำเนินกิจกรรมให้กับสำนักอนามัย กทม. เรื่องการติดตามเยียวยาผู้ได้รับบาดเจ็บ กิจกรรมเยียวยา และส่งต่อข้อมูลผู้ได้รับบาดเจ็บทุกรายให้กับ สนอ. แล้ว ซึ่งส่วนใหญ่ได้รับการเยียวยาและส่งรายงานกลับมาแล้ว

 เวทีสาสุขร่วม สื่อ วิทยุชุมชน อยู่ระหว่างประสานหน่วยงานที่เกี่ยวข้องในการจัดกิจกรรม